cyanic-selkie/wikianc huggingface dataset:
ব্যবসায়িক লেনদেন
ব্যবসায়িক লেনদেনের ধরন
ধারে লেনদেনের ক্ষেত্রে লেনদেন যে মুহূর্তে ঘটে, ঠিক সেই মুহূর্তে নগদ অর্থ হাতবদল হয় না। বরং ভবিষ্যত কোনও তারিখে নগদ অর্থ গ্রহণ বা পরিশোধ করা হয়। যেমন ব্যক্তি ক যদি ব্যক্তি খ-এর নিকট হতে ১০০০ টাকা মূল্যের কোনও পণ্য ক্রয় করে এবং ক-এর অনুরোধে খ পরিশোধ্য অর্থ এক সপ্তাহ পরে গ্রহণ করার ব্যাপারে সম্মত হয়। ক পণ্য বুঝে নেয় এবং পরিবহন করে নিজের কাছে নিয়ে আসে। কিন্তু এটি হল ধারে লেনদেন, কেননা পণ্য ক্রয়ের সময় সাথে সাথে নগদ অর্থে মূল্য পরিশোধ করা হয়নি। একইভাবে ব্যক্তি ক অপর এক ব্যক্তি গ-এর কাছে কিছু পণ্য বিক্রয় করে এবং গ ক-এ কাছ থেকে পরবর্তী মাসে মূল্য পরিশোধের অনুরোধ করার সম্মতি লাভ করে নিজের কাছে পণ্যগুলি নিয়ে যায়। এটিও এক ধরনের ধারে লেনদেন, কেননা ক পণ্য বিক্রয়ের মুহূর্তে গ-এর কাছ থেকে নগদ অর্থে পরিশোধ্য মূল্য গ্রহণ করেনি। বর্তমান বিশ্বে পণ্যসমূহ বেশির ভাগ ক্ষেত্রেই ধারে ক্রয়-বিক্রয় করা হয়।
অভ্যন্তরীণ লেনদেন (বিনিময়হীন লেনদেন নামেও পরিচিত) হচ্ছে সেইসব লেনদেন যেগুলিতে কোনও ব্যবসা-বহিঃস্থ পক্ষ সংশ্লিষ্ট থাকে না। এই ধরনের লেনদেনে দুইটি পক্ষের মধ্যে মূল্যের কোনও আদান-প্রদান হয় না। কিন্তু লেনদেনটি অর্থের নিরিখে পরিমাপযোগ্য এবং এর ফলে ব্যবসার আর্থিক অবস্থানের উপর প্রভাব পড়ে। উদাহরণস্বরূপ স্থায়ী সম্পদের অবচয় নথিবদ্ধকরণ, অগ্নিকাণ্ডের ফলে হৃত সম্পত্তির মূল্য নির্ধারণ, ইত্যাদি।
বাহ্যিক লেনদেন (বিনিময় লেনদেন নামেও পরিচিত) হচ্ছে সেইসব লেনদেন যেগুলিতে কোনও ব্যবসা প্রতিষ্ঠান বহিঃস্থ পক্ষের সাথে মূল্য বিনিময় করে। সাধারণত অভ্যন্তরীণ লেনদেন বাদে বাকী সমস্ত লেনদেনকে বাহ্যিক লেনদেন গণ্য করা হয়। কোনও ব্যবসা প্রতিষ্ঠান দৈনিক ভিত্তিতে স্বাভাবিকভাবেই যে সব লেনদেন সম্পাদন করে থাকে, সেগুলি মূলত বাহ্যিক লেনদেন। যেমন সরবরাহকারীর কাছ থেকে পণ্য ক্রয় করা, খরিদ্দারের কাছে পণ্য বিক্রয় করা, ব্যবসায় ব্যবহারের জন্য স্থায়ী সম্পদ ক্রয় করা, মালিককে ভাড়া পরিশোধ করা, গ্যাস, বিদ্য্যুৎ বা পানির বিল পরিশোধ করা, কর্মচারীদের বেতন পরিশোধ করা, ইত্যাদি। সাধারণত কোনও কারবারের লেনদেনের সিংহভাগই বাহ্যিক লেনদেন হয়ে থাকে।
লেনদেন লিপিবদ্ধকরণ বা হিসাবভুক্তকরণ
প্রতিটি লেনদেন একজন হিসাবরক্ষক বা হিসাববিদ জাবেদাতে দাখিলা হিসেবে লিপিবদ্ধ বা হিসাবভুক্ত করেন। যেহেতু প্রতিটি লেনদেন ব্যবসার আর্থিক অবস্থায় পরিবর্তন আনতে পারে, তাই একজন হিসাবরক্ষক বা হিসাববিদকে নিশ্চিত করতে হয় যেন লেনদেনটি একজন দায়িত্বশীল ব্যক্তি কর্তৃক অনুমোদিত হয়েছে এবং এটিকে এক বা একাধিক উৎস নথির মাধ্যমে সমর্থন করা সম্ভব; কেবলমাত্র তারপরেই এই লেনদেনটিকে জাবেদাতে লিপিবদ্ধ করা হয়। উৎস নথি বলতে এমন একটি নথিকে বোঝায় যা কোনও লেনদেনকে জাবেদাতে লিপিবদ্ধ করার জন্য প্রাথমিক তথ্য সরবরাহ করে। উৎস নথির কিছু সাধারণ উদাহরণ হল বিক্রয় চালানপত্র, ক্রয় চালানপত্র, নগদ প্রাপ্তি, পরিশোধ পত্র, হিসাব বিবরণী, বিনিময়ের চাহিদাপত্র, বাহককে পরিশোধ্য অঙ্গীকার পত্র, বা অন্য যেকোনও দলিল যাতে লেনদেনের প্রাথমিক বিবরণ অন্তর্ভুক্ত থাকে এবং যেটিকে একটি বৈধ লেনদেনের প্রমাণ হিসেবে উপস্থাপন করা সম্ভব।
যেসব লেনদেন বহুসংখ্যক বার ঘটে থাকে, যেমন কোনও খরিদ্দার বা সেবাগ্রাহককে বিল বা চাহিদাপত্র প্রদান করা, সেইসব লেনদেন একটি বিশেষায়িত জাবেদাতে লিপিবদ্ধ করা হতে পারে, এবং সেটিকে আবার সংক্ষেপিত করে একটি সাধারণ খতিয়ানভুক্ত করা হতে পারে। এর বিপরীতে স্বল্প-সংখ্যাকবার সংঘটিত লেনদেনগুলিকে সরাসরি সাধারণ খতিয়ানভুক্ত করা হতে পারে।
লেনদেনজনিত খরচ বলতে কোনও লেনদেন সম্পন্ন করতে যে অতিরিক্ত ব্যয় বহন করতে হয়, তাকে বোঝায়। এর মধ্যে গবেষণা খরচ, দরাদরি খরচ, বলবৎকরণ খরচ, প্রতিনিধি বা দালালকে ব্যবহার করলে সেই দালালের খরচ, ইত্যাদি বিভিন্ন ধরনের খরচ অন্তর্ভুক্ত থাকতে পারে।
লেনদেন লিপিবদ্ধকরণের পদ্ধতি
লেনদেন লিপিবদ্ধকরণের দুইটি পদ্ধতি বিদ্যমান। কোনও ব্যবসা প্রতিষ্ঠান নগদান-ভিত্তিক হিসাবব্যবস্থা ব্যবহার করছে নাকি বকেয়াভিত্তিক হিসাবব্যবস্থা ব্যবহার করছে, সে অনুযায়ী লেনদেনটি আগে বা পরে লিপিবদ্ধ করা হতে পারে। এক্ষেত্রে অভিপ্রায় পত্র বা সমঝোতা স্মারকের প্রয়োজন হতে পারে।
বকেয়াভিত্তিক হিসাব ব্যবস্থায় লেনদেন লিপিবদ্ধকরণ
বকেয়াভিত্তিক হিসাবব্যবস্থাতে কোনও লেনদেন সংঘটনের সময় সেটিকে লিপিবদ্ধ করা হলেও অর্থ পরিশোধিত বা প্রাপ্ত হয়েছে কি না, তা ধর্তব্যে আসে না। যেমন কোনও ব্যবসা প্রতিষ্ঠান কোনও খরিদ্দারের কাছে জুন মাসে কিছু পণ্য ধারে বা বাকীতে বিক্রয় করল এবং সাথে সাথে এই লেনদেনটিকে প্রাপ্য হিসাবের বইয়ে একটি ভুক্তি নথিভুক্ত হিসেবে লিপিবদ্ধ করল। যদি খরিদ্দার আগস্ট মাসের আগ পর্যন্ত নগদ অর্থে মূল্য পরিশোধ না করে কিংবা কিস্তিতে মূল্য পরিশোধ করে, তা সত্ত্বেও এই লেনদেনটি জুন মাসে প্রাপ্ত আয় হিসেবে লিপিবদ্ধ হবে। একইভাবে ব্যবসা প্রতিষ্ঠানটি যখন কোনও বিক্রেতার কাছ থেকে পণ্য বা সেবা ধারে বা বাকীতে ক্রয় করে, তখন ঐ পণ্য বা সেবা গ্রহণের সাথে সাথে সেটিকে লেনদেন হিসেবে লিপিবদ্ধ করা হয়। জানুয়ারি মাসে ক্রয়কৃত যোগানসমূহ জানুয়ারি মাসের খরচ হিসেবেই লিপিবদ্ধ হয়, যদিও হয়ত ব্যবসা প্রতিষ্ঠানটি নগদ অর্থে মূল্য পরিশোধ করতে মার্চ মাস পর্যন্ত সময় নিতে পারে।
বকেয়াভিত্তিক হিসাবব্যবস্থার একটি অসুবিধা হল ব্যবসা প্রতিষ্ঠানকে এমন আয়ের উপরে কর প্রদান করতে হতে পারে, যা সেটি এখনও পায়নি। অন্যদিকে এর একটি সুবিধা হল এই যে এটি কোনও ব্যবসা প্রতিষ্ঠানের আর্থিক অবস্থার একটি উন্নত চিত্র প্রদান করতে সাহায্য করে।
নগদান-ভিত্তিক হিসাব ব্যবস্থায় লেনদেন লিপিবদ্ধকরণ
নগদান-ভিত্তিক হিসাবব্যবস্থাতে কেবলমাত্র তখনই কোনও লেনদেন লিপিবদ্ধ করা হয়, যখন পরিশোধ্য অর্থ প্রদান করা হয় বা প্রাপ্ত হয়। যেসমস্ত বড় বড় ব্যবসা প্রতিষ্ঠানের করপূর্ব অর্থপ্রাপ্তি অনেক বেশি হয়ে থাকে, সেগুলি বকেয়াভিত্তিক হিসাবব্যবস্থা ব্যবহার করে। অন্যদিকে ছোট বা মাঝারি কারবারগুলি নগদান-ভিত্তিক হিসাবব্যবস্থা ব্যবহার করে থাকে।
যেমন, কোনও ব্যবসা প্রতিষ্ঠান যদি জানুয়ারি মাসে কোনও খরিদ্দানের কাছে ১০০০ টাকার পণ্য বিক্রয় করে এবং খরিদ্দার ফেব্রুয়ারি মাসে গিয়ে চালানপত্রের উল্লিখিত মূল্য পরিশোধ করে, তাহলে ব্যবসাটি ফেব্রুয়ারি মাসে নগদ অর্থ প্রাপ্তির পরেই কেবলমাত্র বিক্রয়ের বা আয়ের এই ঘটনাটিকে লেনদেন হিসেবে স্বীকৃত দেবে। অন্যদিকে ব্যয়ের ক্ষেত্রে মূল্য পরিশোধ হলে শুধুমাত্র তখনই সেটিকে ব্যয় হিসেবে লিপিবদ্ধ করা হবে। যেমন কোনও ব্যবসা প্রতিষ্ঠান যদি মার্চ মাসে ১০০০ টাকার কার্যালয়ে ব্যবহৃত সামগ্রী ক্রয় করে এবং এপ্রিল মাসে গিয়ে সেগুলির পরিশোধ্য মূল্য প্রদান করে, তাহলে ঐ ক্রয়ের ঘটনাটিকে এপ্রিল মাসের ব্যয়ের হিসাবে লেনদেন হিসেবে স্বীকৃতি দিয়ে লিপিবদ্ধ করা হবে।
সাধারণত কোনও ব্যবসা প্রতিষ্ঠানের বাৎসরিক বিক্রির পরিমাণ কম হলে সেটি নগদান-ভিত্তিক হিসাবব্যবস্থা ব্যবহার করে থাকে। নগদান-ভিত্তিক হিসাবব্যবস্থাটি বকেয়াভিত্তিক হিসাবব্যবস্থা অপেক্ষা তুলনামূলকভাবে সহজ কেননা এটিতে উপচয় (accrual) এবং মুলতুবি (deferral) জাতীয় জটিল হিসাবমূলক লেনদেনের কোনও আবশ্যকতা নেই। এটির একটি অসুবিধা হল এক মাস থেকে আরেক মাসে ব্যবসাতে লাভের পরিমাণে অন্তত কাগজে-কলমে হলেও বিশাল পার্থক্য হতে পারে।
মিডওয়ে আন্তর্জাতিক বিমানবন্দর
সাধারণত মিডওয়ে বিমানবন্দর, শিকাগো মিডওয়ে বা শুধুমাত্র মিডওয়ে নামে পরিচিত শিকাগো মিডওয়ে আন্তর্জাতিক বিমানবন্দর হল ইলিনয়ের শিকাগো শহরের দক্ষিণ-পশ্চিম দিকের একটি প্রধান বাণিজ্যিক বিমানবন্দর, যা লুপ ব্যবসায়িক জেলা থেকে প্রায় ১২ মাইল (১৯ কিমি) দূরে অবস্থিত। ১৯২৭ সালে প্রতিষ্ঠিত, মিডওয়ে ১৯৫৫ সালে ও'হেয়ার আন্তর্জাতিক বিমানবন্দর খোলার আগ পর্যন্ত শিকাগোর প্রাথমিক বিমানবন্দর হিসাবে কাজ করেছিল। বর্তমানে, মিডওয়ে হল দেশের ব্যস্ততম বিমানবন্দরসমূহের মধ্যে একটি, শিকাগো মহানগর অঞ্চল ও ইলিনয় রাজ্যের দ্বিতীয় ব্যস্ততম বিমানবন্দর এবং ২০১৯ সালে ২,০৮,৪৪,৮৬০ জন যাত্রীকে পরিষেবা প্রদান করেছিল।
মিডওয়ে হল সাউথওয়েস্ট এয়ারলাইন্সের একটি ঘাঁটি, যেটি বিমানবন্দরে ৯৫% এর বেশি যাত্রী বহন করে। বিমানবন্দরের বর্তমান নামটি মিডওয় যুদ্ধের সম্মানে রাখা হয়েছে। বর্তমান সময়ে বিলুপ্ত মিডওয়ে এয়ারলাইন্স অতীতে একবার বিমানবন্দরে পরিষেবা দিয়েছিল, বিমানসংস্থার নামটি বিমানবন্দর থেকে নেওয়া হয়েছিল, বিপরীতে নয়। বিমানক্ষেত্রটি ৫৫তম ও ৬৩তম রাস্তা এবং সেন্ট্রাল ও সিসেরো অ্যাভিনিউ দ্বারা আবদ্ধ ১ বর্গ মাইল এলাকা জুড়ে অবস্থিত। বর্তমান টার্মিনাল কমপ্লেক্সটি ২০০১ সালে সম্পন্ন হয়েছিল। টার্মিনালটি সিসেরো অ্যাভিনিউয়ের সঙ্গে সেতু দ্বারা যুক্ত রয়েছে এবং টার্মিনালে আন্তর্জাতিক যাত্রীদের জন্য সুবিধা সহ ৪৩ টি গেট রয়েছে। স্টিভেনসন এক্সপ্রেসওয়ে (আই-৫৫) বিমানবন্দরের সংলগ্ন, উত্তর-পূর্বে ডাউনটাউন শিকাগো ও দক্ষিণ-পশ্চিমে বিভিন্ন শহরতলির দিকে অগ্রসর হয়েছে। সিটিএ দ্রুতগামী পরিবহন অরেঞ্জ লাইন ডাউনটাউন শিকাগোতে পরিবহন ব্যবস্থা সরবরাহ করে, যেখানে এটি অন্যান্য পাতাল রেল/উত্তোলিত দ্রুতগামী পরিবহন লাইনের সঙ্গে সংযোগ ঘটায়।
প্রাথমিক ইতিহাস (১৯৩২–১৯৬২)
শুরুতে শিকাগো এয়ার পার্ক নাম ছিল, মিডওয়ে বিমানবন্দরটি মূলত এয়ারমেইল উড়ানের জন্য একটি সিন্ডার রানওয়ে সহ ১৯২৩ সালে একটি ৩২০-একর (১৩০ হেক্টর) জমিতে নির্মিত হয়েছিল। শহরটি ১৯২৬ সালে বিমানবন্দরটি লিজ নিয়েছিল এবং এটির নামকরণ ১৯২৭ সালের ১২ই ডিসেম্বর শিকাগো মিউনিসিপাল এয়ারপোর্ট করেছিল। বিমানবন্দরে ১৯২৮ সাল নাগাদ বারোটি হ্যাঙ্গার ও চারটি রানওয়ে ছিল, যা রাতের কার্যক্রমের জন্য আলোকিত ছিল।
প্রারম্ভিক সময়ে ১৯৩০ সালের ২৫শে জুনে একটি বড় অগ্নিকাণ্ডে দুটি হ্যাঙ্গার ও ২৭ টি বিমান ধ্বংস হয়, "এর মধ্যে ১২ টি ট্রাই-মোটর যাত্রীবাহী বিমান ছিল।" ধারণা করা হয়, যে ক্ষয়ক্ষতির পরিমাণ দুই কোটি ডলারের বেশি ছিল। ধ্বংসপ্রাপ্ত হ্যাঙ্গারগুলো ইউনিভার্সাল এয়ার লাইন্স, ইনকর্পোরেটেড ও গ্রে গুজ এয়ারলাইন্সের ছিল, পরবর্তীতে যেটি স্টাউট এয়ারলাইন্সকে লিজ দেওয়া হয়েছিল। ইউনিভার্সাল হ্যাঙ্গারে অনির্ধারিত কারণের বিস্ফোরণের পর অগ্নিকাণ্ডের সূত্রপাত হয়।
৬২তম সড়কে ১৯৩১ সালে একটি নতুন যাত্রী টার্মিনাল খোলা হয়; পরের বছর বিমানবন্দরটি ৬০,৯৪৭ টি উড়ানে ১,০০,৮৪৬ জনের বেশি যাত্রী নিয়ে "বিশ্বের ব্যস্ততম" হিসাবে দাবি করেছিল। ( ১৯৩২ সালের জুলাই মাসে অফিসিয়াল এভিয়েশন গাইড (ওএজি) প্রতি সপ্তাহে নির্ধারিত বিমানসংস্থার ২০৬ টি প্রস্থান বা বহির্গমন দেখায়।)
সুযোগ-সুবিধা
thumb|শিকাগো-মিডওয়েতে প্রধান করিডোর thumb|[[সাউথওয়েস্ট এয়ারলাইন্স চেক-ইন টিকিট কাউন্টার]]
সমস্ত টার্মিনাল ও হ্যাঙ্গার বর্গাকার পরিধিতে ছিল। ১৯৭০-এর দশকের শেষের দিকে, ছোট উত্তর-দক্ষিণ ও পূর্ব-পশ্চিম রানওয়ে জোড়া বন্ধ করে দেওয়া হয়েছিল, যদিও কিছু অংশ ট্যাক্সিওয়েতে রূপান্তর করা হয়েছিল। বাকি চারটি রানওয়ে ব্যবহারে রয়ে গেছে, সবগুলোই মজবুত ও বর্ধিত, কিন্তু বরাবরের মতো একই দৈর্ঘ্য সম্পন্ন। হালকা বিমানের জন্য একটি সংক্ষিপ্ত রানওয়ে (১৩আর/৩১এল) ১৯৮৯ সালে সংযুক্ত করা হয়েছিল।
মিডওয়ে ভবন ও অন্যান্য উন্নয়ন দ্বারা বেষ্টিত, তাই বাধা ছাড়পত্র প্রদানের জন্য রানওয়ের অবতরণ প্রবেশস্থল স্থানচ্যুত হয়। এফএএ ও বিমানসংস্থাসমূহ গণনাকৃত ধারণ সীমা ও বিভিন্ন আবহাওয়ার ন্যূনতম শর্ত মেনে চলার মাধ্যমে নিরাপত্তা নিশ্চিত করে। স্থানচ্যুত অবতরণ প্রবেশস্থলের (ল্যান্ডিং থ্রেশহোল্ড) কারণে, রানওয়েতে উড্ডয়নের তুলনায় অবতরণের জন্য কম দূরত্ব উপলব্ধ রয়েছে। দীর্ঘতম রানওয়ে ১৩সি/৩১সি এর শুধুমাত্র দক্ষিণ-পূর্ব দিকে ৬,০৫৯ ফুট (১,৮৪৭ মিটার) ও উত্তর-পশ্চিমে ৫,৮২৬ ফুট (১,৭৭৬ মিটার) অবতরণ দূরত্ব রয়েছে। মিডওয়েতে সাধারণত সবচেয়ে বড় বিমান হিসাবে বোয়িং ৭৫৭-কে দেখা যায়। সাধারণত, বাণিজ্যিক বিমানসমূহ শুধুমাত্র রানওয়ে ৪য়ার/২২এল ও ১৩সি/৩১সি থেকে উড্ডয়ন ও অবতরণ করে। অন্যান্য রানওয়ে ছোট বিমান দ্বারা ব্যবহার করা হয় এবং, মার্কিন এফএএ চার্ট সাপ্লিমেন্ট অনুযায়ী জরুরী অবস্থা ছাড়া বড় বাণিজ্যিক বিমান দ্বারা ব্যবহার করা থেকে নিষিদ্ধ করা হয়েছে।
টার্মিনাল
মিডওয়েতে তিনটি কনকোর্সে ৪৩ টি উড়োজাহাজ গেট রয়েছে।
ইউনেস বেলহান্দা
আন্তর্জাতিক ক্যারিয়ার
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
আমেরিকান এয়ারলাইন্স
আমেরিকান এয়ারলাইন্সের ঘাঁটি ও রক্ষণাবেক্ষণের স্থানগুলি ছাড়াও তুলসায় বিমান সংস্থাটি প্রাথমিক এবং বৃহত্তম রক্ষণাবেক্ষণ ও মেরামতের কাজের (এমআরও) ঘাঁটি পরিচালনা করে।
প্রামাণ্য চলচ্চিত্র
right|thumb|This [[16 mm film|16 mm spring-wound Bolex "H16" Reflex camera is a popular entry level camera used in film schools.]] প্রামাণ্যচিত্র  বা প্রামাণ্য চলচ্চিত্র বা তথ্যচিত্র হচ্ছে বাস্তবতাযুক্ত চলচ্চিত্র যা দালিলিক কারণে কিছু মাত্রায় বাস্তবতা, প্রাথমিকভাবে ইতিহাসের ঘটনা উপস্থাপনের নির্দেশে বা উদ্দেশ্যে নির্মিত।
স্বল্পদৈর্ঘ্য চলচ্চিত্র
ঐতিহাসিকভাবে স্বল্পদৈর্ঘ্য চলচ্চিত্র বলতে দুই রীলের অর্থাৎ প্রায় ২ মিনিট দৈর্ঘ্যের চলচ্চিত্রকে বোঝানো হয়। তবে বর্তমানের অনেক স্বল্পদৈর্ঘ্য চলচ্চিত্রই ২ মিনিটের চেয়ে কিছু বেশি হতে পারে। ইংরেজিতে একে শর্ট সাবজেক্ট, শর্ট ফিল্ম বা সংক্ষেপে শর্ট বলা হয়। বাংলার প্রথম স্বল্পদৈর্ঘ্য চলচ্চিত্র সবাক চলচ্চিত্রটি হল জামাই ষষ্ঠী।
গাভা নরেরকাঠী গণহত্যা
গাভা নরেরকাঠী গণহত্যা হলো ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তানি সেনাবাহিনী ও তাদের দেশীয় সহযোগী রাজাকার কর্তৃক বরিশালের গাভা নরেরকাঠী গ্রামে বাঙালি হিন্দুদের ওপর ২ মে তারিখে সংঘটিত একটি পূর্বপরিকল্পিত গণহত্যা।   বিভিন্ন সূত্র অনুযায়ী, পাকিস্তানি বাহিনী ও রাজাকারেরা ৯৫-১০০ জন বাঙালি হিন্দুকে হত্যা করেছিল।
প্রেক্ষাপট
গাভা নরেরকাঠী বাংলাদেশের বরিশাল জেলার বানারীপাড়া উপজেলার অন্তর্গত একটি গ্রাম। স্থানীয় ঘোষ-দস্তিদার পরিবারের পৈতৃক সম্পত্তি হওয়ায় ১৯৭১ সালের আগে গাভা স্কুলবাড়ি ও গাভা বাজার এলাকা মূলত হিন্দু-প্রধান গ্রাম ছিল।
ঘটনা
১৯৭১ সালের ২ মে সকালে আশেপাশের গ্রামের রাজাকারদের সহায়তায় পাকিস্তানি বাহিনী গাভা নরেরকাঠী গ্রামে প্রবেশ করে। অতঃপর “শান্তি কমিটি”র সভার (মিটিং) কথা বলে গ্রামের হিন্দু পরিবারের লোকদের বেরিয়ে আসতে বলে। স্থানীয় রাজাকারেরা আটকে নিকটবর্তী খালের ধারে নিয়ে যায় এবং গুলি করে হত্যা করে। গুলি থেকে বাঁচতে যারা পানিতে ঝাঁপিয়ে পড়ে এবং ডুবে যায় কিংবা স্রোতে ভেসে চলে যায়।
পরিণাম
যুদ্ধ শেষ হওয়ার পর গণহত্যার স্থানটি গ্রামবাসীরা চিহ্নিত করে। কিন্তু অদ্যাবধি বধ্যভূমিতে কোনো স্মৃতিচিহ্ন স্থাপন করা হয়নি কিংবা গণহত্যার শিকার ব্যক্তিদের নাম খুঁঁজে বের করা হয়নি।
গুল আহমেদ জুট মিলস লিমিটেড
গুল আহমেদ জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।
অবস্থান
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ড উপজেলার কুমিরা শিল্পাঞ্চলে অবস্থিত।
ইতিহাস
এই শিল্প প্রতিষ্ঠানটি ১৯৬৬ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
কর্মরত শ্রমিক ও ব্যবস্থাপনা
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ১,৭০০ শ্রমিক-কর্মকর্তা কর্মরত আছে।
উৎপাদন ক্ষমতা
এই মিলে রয়েছে ১৪৪ হেসিয়ান, ১২৮ সেকিং ও ৬৯ সিবিসি লুম এবং গড়ে এর মাসিক উৎপাদন ক্ষমতা ১৬৬ মেট্রিক টন হেসিয়ান, ৪৭২ মেট্রিক টন সেকিং ও ১৬৭ মেট্রিক টন সিবিসি লুম।
ডন ওমার
উইলিয়াম ওমার ল্যান্দ্রন রিভেরা
সরকারী যানবাহন অধিদপ্তর
সরকারী যানবাহন অধিদপ্তর বাংলাদেশ সরকারের একটি অধিদপ্তর যা সরকারী অন্য প্রতিষ্ঠান ও দপ্তরগুলোকে পরিবহন সুবিধা দিয়ে থাকে। এর সদর দপ্তর ঢাকায় অবস্থিত। এই অধিদপ্তরটি জনপ্রশাসন মন্ত্রণালয়ের অধীনে কাজ করে থাকে। এই দপ্তরটি সচিবদের পরিবহনে কাজ করে।
ইতিহাস
সরকারী যানবাহন অধিদপ্তর এর সূচনাসূত্র ১৯৪৭ সালে ব্রিটিশ রাজ সরকার এর সময়ে প্রোথিত হয়। ১৯৭১ সালে স্বাধীনতার পর এটিকে পূর্ণাঙ্গ অধিদপ্তরে পরিণত করা হয়।
টপ-নচ ম্যাগাজিন
টপ-নচ ম্যাগাজিন (ইংরেজি: Top-Notch Magazine) ছিল একটি মার্কিন পাল্প পত্রিকা। এই পত্রিকাটিতে অ্যাডভেঞ্চার কথাসাহিত্য প্রকাশিত। ১৯১০ থেকে ১৯৩৭ সাল পর্যন্ত এই পত্রিকাটি চালু ছিল। পত্রিকাটি প্রকাশ করত স্ট্রিট অ্যান্ড স্মিথ।
টপ-নচ ম্যাগাজিন প্রথম প্রকাশিত হয়েছিল ১৯১০ সালের মার্চ মাসে। মাসে তিনবার প্রকাশিত এই পত্রিকাটি ১৯৩২ সালের অক্টোবর মাসে বন্ধ হয়ে যাওয়ার আগে পর্যন্ত মোট ৬০২টি সংখ্যা প্রকাশ করেছিল। পত্রিকাটির ইতিহাসের বেশিরভাব সময়ই এটির দাম ছিল ১০ সেন্ট। কিশোরদের পত্রিকা হিসেবে শুরু হলেও এবং মূলত খেলাধুলা-কেন্দ্রিক গল্প ছাপলেও, ১৯৩০-এর দশকে এটি পুরুষদের অ্যাডভেঞ্চার পত্রিকায় রূপান্তরিত হয়। এই পত্রিকার গুরুত্বপূর্ণ অবদানকারীরা হলেন প্রথম দিকে জ্যাক লন্ডন, এফ. ব্রিটেন অস্টিন, উইলিয়াম ওয়ালেস কুক, বারট্রাম অ্যাটকে ও জনস্টন ম্যাকগালি; এবং পরবর্তীকালে রবার্ট ই. হাওয়ার্ড এল. রন হাবার্ড, লেস্টার ডেন্ট, কার্ল রিচার্ড জেকবি, বার্ট এল. স্ট্যান্ডিশ, জে. অ্যালান ডান ও হ্যারি স্টিফেন কিলার।
মডার্ন ইলেকট্রিকস
থাম্ব|মডার্ন ইলেকট্রিক, জুন ১৯১০, খণ্ড ৩, সংখ্যা ৩। মডার্ন ইলেকট্রিকস (ইংরেজি: Modern Electrics) ছিল শখের বেতার গবেষকদের জন্য প্রকাশিত একটি প্রযুক্তি পত্রিকা। ১৯০৮ থেকে ১৯১৪ সাল পর্যন্ত পত্রিকাটি প্রকাশিত হয়।
নড়াইল জেলার ইউনিয়ন পরিষদসমূহ
নড়াইল জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা বিভাগের নড়াইল জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। জেলাটিতে ১টি পৌরসভা, ৩টি উপজেলা, ৩৯ টি ইউনিয়ন পরিষদ, ১৮টি ওয়ার্ড, ৪৩টি মৌজা এবং ৬৫১টি গ্রাম রয়েছে। নিম্নে বিস্তারিত তালিকা উল্লেখ করা হল:
অন্ধ্রপ্রদেশ
অন্ধ্রপ্রদেশ হল ভারতের ২৮টি রাজ্যের একটি। এই রাজ্য ভারতের দক্ষিণ-পূর্ব উপকূল অঞ্চলে অবস্থিত। এই রাজ্যের আয়তন । এটি আয়তনের হিসেবে ভারতের সপ্তম  বৃহত্তম রাজ্য। ২০১১ সালের জনগণনা অনুসারে, অন্ধ্রপ্রদেশের জনসংখ্যা ৪৯,৩৮৬,৭৯৯। জনসংখ্যার হিসেবে এটি দেশের দশম বৃহত্তম রাজ্য। অন্ধ্রপ্রদেশের উত্তরে তেলেঙ্গানা ও ছত্তিশগড়, দক্ষিণে তামিলনাড়ু, উত্তর-পূর্বে ওড়িশা, পশ্চিমে কর্ণাটক ও পূর্বে বঙ্গোপসাগর অবস্থিত। এই রাজ্যের উত্তরপূর্ব দিকে গোদাবরী বদ্বীপ এলাকায় পুদুচেরি কেন্দ্রশাসিত অঞ্চলের ইয়ানাম জেলা (আয়তন ) অবস্থিত।
অন্ধ্রপ্রদেশের উপকূলরেখার দৈর্ঘ্য । এটি ভারতের দ্বিতীয় দীর্ঘতম উপকূলরেখা (গুজরাতের পরেই)। অন্ধ্রপ্রদেশ দুটি অঞ্চলে বিভক্ত: উপকূলীয় অন্ধ্র ও রায়ালসীমা। তাই এই রাজ্যকে সীমান্ধ্র নামেও অভিহিত করা হয়ে থাকে। রাজ্যের ১৩টি জেলার মধ্যে ৯টি উপকূলীয় অন্ধ্র এলাকার ও ৪টি রায়ালসীমার। বিশাখাপত্তনম ও বিজয়ওয়াড়া এই রাজ্যের দুটি বৃহত্তম শহর। ১০ বছরের জন্য হায়দ্রাবাদ শহরটি অন্ধ্রপ্রদেশ ও তেলঙ্গানার যৌথ রাজধানী। অন্ধ্রপ্রদেশ ভারতের একমাত্র রাজ্য যার রাজধানী রাজ্যের মূল ভূখণ্ডের বাইরে অবস্থিত। এই রাজ্যের রাজধানী হায়দ্রাবাদ অন্ধ্রপ্রদেশ-তেলঙ্গানা সীমান্ত থেকে ২৫০ কিলোমিটার দূরে অবস্থিত।
ইতিহাস
বৈদিক সাহিত্যে অন্ধ্রপ্রদেশের উল্লেখ পাওয়া যায়। ঋগ্বেদীয় ঐতরেয় ব্রাহ্মণ (খ্রিস্টপূর্ব ৮০০ অব্দ) অনুসারে, অন্ধ্র জাতি উত্তর ভারত পরিত্যাগ করে দক্ষিণ ভারতে চলে গিয়েছিল।
তেলুগু ভাষার মূল উৎসটি দেখা যায় গুন্টুর জেলার কাছে পাওয়া শিলালিপি এবং খ্রিস্টীয় পঞ্চম শতাব্দীর রেনাতি চোল রাজাদের শিলালিপিতে।
সাতবাহন সাম্রাজ্য
প্রাচীন সাতবাহন রাজারা অন্ধ্র শাসন করতেন। পুরাণে সাতবাহনদের "অন্ধ্রভৃত্য" নামে উল্লেখ করা হয়েছে। পুরাণে ৩০ জন অন্ধ্র রাজার নাম পাওয়া যায়। এঁদের অনেকের মুদ্রা ও শিলালিপিও পাওয়া গিয়েছে। সাতবাহনদের রাজধানী ছিল অমরাবতী। খ্রিস্টপূর্ব চতুর্থ শতাব্দীতে অন্ধ্রপ্রদেশ মৌর্য সাম্রাজ্যের অন্তর্ভুক্ত হয়েছিল।খ্রিস্টপূর্ব তৃতীয় শতাব্দীতে মৌর্য সাম্রাজ্যের পতন হলে সাতবাহনরা স্বাধীনতা লাভ করে।
সিমুক (খ্রিস্টপূর্ব ২৩০–২০৭ অব্দ) খ্রিস্টপূর্ব ২৩০ অব্দে স্বাধীনতা অর্জনের পর সিমুক সাতবাহন রাজবংশ প্রতিষ্ঠা করেন। তিনি অধুনা মহারাষ্ট্র ভূখণ্ড ও মালওয়া সহ মধ্যপ্রদেশ ভূখণ্ডের একাধিক অংশও জয় করেন। তিনি শ্রীকাকুলামে রাজধানী স্থাপন করেছিলেন। তার মৃত্যুর পর রাজা হন তারই ভাই কানহা (বা কৃষ্ণ) (খ্রিস্টপূর্ব ২০৭–১৮৯ অব্দ)। তিনি অধুনা অন্ধ্রপ্রদেশ ভূখণ্ডের বিস্তীর্ণ অংশ জয় করেন।
সাকর্ণী(খ্রিস্টপূর্ব ১৮০–১২৪ অব্দ) তার উত্তরসূরি সাতকর্ণী ছিলেন সাতবাহন সাম্রাজ্যের সপ্তম শাসক। কথিত আছে, তিনি ৫৬ বছর রাজত্ব করেছিলেন।
খ্রিস্টপূর্ব ২২০ অব্দে সাতবাহন সাম্রাজ্যের পতনের পর অন্ধ্র ইক্ষ্বাকু রাজবংশ, পল্লব রাজবংশ, আনন্দ গোত্রিকা রাজবংশ, রাষ্ট্রকূট রাজবংশ, বিষ্ণুকুণ্ডী রাজবংশ, পূর্ব চালুক্য রাজবংশ ও চোল রাজবংশ এই অঞ্চল শাসন করেছিল।
ইক্ষ্বাকু
"অন্ধ্র ইক্ষ্বাকু রাজবংশ" (সংস্কৃত इक्ष्वाकु, তেলুগু ఇక్ష్వాకులు) অন্ধ্রপ্রদেশ অঞ্চলের প্রথম রাজবংশ, যার অস্তিত্ব ঐতিহাসিকভাবে স্বীকৃত। এই রাজবংশ কৃষ্ণা-গুন্টুর অঞ্চল শাসন করত। খ্রিস্টীয় দ্বিতীয় শতাব্দীর শেষার্ধে কৃষ্ণা নদীর অববাহিকা তথা পূর্ব অন্ধ্র এঁদের শাসনের অধীনে আসে। পুরাণে অন্ধ্র ইক্ষ্বাকুদের "শ্রীপার্বতীয় অন্ধ্র" নামে উল্লেখ করা হয়েছে। এঁদের রাজধানী ছিল বিজয়পুরী (নাগার্জুনকোন্ডা)। কোনো কোনো ঐতিহাসিকের মতে, অন্ধ্র ইক্ষ্বাকুদের সঙ্গে পৌরাণিক ইক্ষ্বাকুদের যোগ ছিল। যদিও কোনো কোনো ঐতিহাসিক মনে করেন, একটি স্থানীয় উপজাতীয় গোষ্ঠীর শাসকরা অন্ধ্র ইক্ষ্বাকু উপাধি গ্রহণ করে অন্ধ্র অঞ্চল শাসন করতেন।
প্রত্নতাত্ত্বিক প্রমাণ থেকে জানা যায় যে, অন্ধ্র ইক্ষ্বাকুরা সাতবাহনদের ঠিক পরেই কৃষ্ণা নদী উপত্যকায় আধিপত্য বিস্তার করেছিল। নাগার্জুনকোন্ডা, জাগ্‌গায়াপেটা, অমরাবতী ও ভাট্টিপ্রোলু শহরে ইক্ষ্বাকুদের শিলালিপি পাওয়া গিয়েছে।
পল্লব
খ্রিস্টীয় তৃতীয় শতাব্দীতে আভিরা ও তাদের সহযোগী শক্তিগুলি উপকূলীয় অন্ধ্র অঞ্চল আক্রমণ করলে এই অঞ্চলে রাজনৈতিক ও সামরিক অরাজকতা দেখা দেয়। এই সময় ইক্ষ্বাকু শাসনের পতন হয় এবং বৃহৎফলায়ান, আনন্দগোত্র ও সালঙ্কায়ন রাজবংশের উত্থান ঘটে। মাঞ্চিকাল্লু শিলালিপির সিংহবর্মা এই সময় কৃষ্ণা উপত্যকায় স্বাধীন পল্লব রাজ্য স্থাপন করেছিলেন।
খ্রিস্টীয় চতুর্থ শতাব্দীতে হিরাহাড়াগল্লির মাইদাভোলু অঞ্চলের শিবস্কন্দ বর্মার শাসনকালে পল্লবরা এই অঞ্চলের প্রধান শক্তিতে পরিণত হয়। শিবস্কন্দ বর্মা ছিলেন পল্লবদের প্রথম উল্লেখযোগ্য শাসক। তিনি কৃষ্ণা অববাহিকা থেকে তার রাজ্য দক্ষিণে দক্ষিণ পেন্নার ও পশ্চিমে বেলারি পর্যন্ত বিস্তৃত করেছিলেন। তিনি অশ্বমেধ ও অন্যান্য বৈদিক যজ্ঞ অনুষ্ঠান করেছিলেন।
দক্ষিণ অন্ধ্র অঞ্চলের পল্লবদের অধিকাংশ প্রাকৃত ও সংস্কৃত সনদগুলি দেখে মনে করা হয় তারা দক্ষিণ অন্ধ্রের ইতিহাসের সঙ্গে যুক্ত ছিলেন। খ্রিস্টীয় সপ্তম শতাব্দীর প্রথমার্ধে পশ্চিম চালুক্য শাসক দ্বিতীয় পুলকেশী যখন অন্ধ্র আক্রমণ করেন, তখনও এই অঞ্চলে পল্লবদের যথেষ্ট প্রভাব ছিল। খ্রিস্টীয় দ্বিতীয় শতাব্দীর আগে পল্লবরা গুরুত্বপূর্ণ রাজনৈতিক শক্তি ছিল না। আসলে তারা ছিল সাতবাহন রাজাদের অধীনস্থ রাজকর্মচারী।
বিষ্ণুকুণ্ডী
ইক্ষ্বাকু রাজবংশের পতনের পর, বিষ্ণুকুণ্ডী রাজবংশই প্রথম প্রধান রাজনৈতিক শক্তি যারা সমগ্র অন্ধ্র অঞ্চল, কলিঙ্গ ও তেলঙ্গানার কিছু অঞ্চল নিজেদের অধিকারে আনতে সক্ষম হয়েছিল এবং খ্রিস্টীয় পঞ্চম ও ষষ্ঠ শতাব্দীতে দাক্ষিণাত্যের ইতিহাসে গুরুত্বপূর্ণ সাম্রাজ্যবাদী ভূমিকা পালন করেছিল।
সালঙ্কায়ন
খ্রিস্টীয় ৩০০ অব্দ থেকে ৪৪০ অব্দ পর্যন্ত কৃষ্ণা ও গোদাবরী নদীর মধ্যবর্তী উপকূলীয় অন্ধ্র অঞ্চলে সালঙ্কায়ন রাজবংশ শাসন করেছিল। এই রাজবংশের রাজধানী ছিল পশ্চিম গোদাবরী জেলার এলুরুর কাছে ভেঙ্গি (অধুনা পেডাভেগি) শহর। এঁরা ছিলেন ব্রাহ্মণ শাসক। তাদের রাজকীয় প্রতীক ও গোত্র নাম শিবের বাহন নন্দীর সঙ্গে যুক্ত।
জীবনযাত্রার মান
অটল মিশন ফর রেজুভেনেশন অ্যান্ড আরবান ট্রান্সফরমেশনের (এএমআরইউটি) সহজ জীবনযাপনের জরিপে বলা হয়, বেঁচে থাকা সবচেয়ে সহজ এখানেই।
অর্থনীতি
শ্রমশক্তি অংশগ্রহণের হার-এ এই রাজ্য ভারতের সর্বোচ্চ স্থানে রয়েছে। ১৫-২৯ বর্ষীয়দের ৪৫% এবং সামগ্রিকভাবে ৫৫.১% অংশগ্রহণ রয়েছে ।
শিক্ষা ও গবেষণা
নেল্লোর জেলায় ভারতের প্রধান মহাকাশ উপগ্রহ উৎক্ষেপণ কেন্দ্র রয়েছে।
আবদুলরহীম জুমা
আবদুলরহীম আনবার জুমা (عبد الرحيم جمعة عنبر ; জন্ম: ২৩ মে ১৯৭৯) একজন আমিরাতি ফুটবলার, যিনি মাঝমাঠে খেলেন।
জুমা প্রায়ই তার জাতীয় দলের অধিনায়কত্ব করেছেন এবং সংযুক্ত আরব আমিরাত জাতীয় ফুটবল দলকে তার প্রথম ট্রফি, ২০০৭ গাল্ফ কাপ, যা আবুধাবিতে অনুষ্ঠিত হয়েছিল, নেতৃত্ব দিয়ে সাহায্য করেছেন। তিনি বিভিন্ন ফিফা বিশ্বকাপের যোগ্যতা অর্জনের ২৭টি ম্যাচে উপস্থিতি হয়েছেন। সামগ্রিকভাবে তিনি তার দেশের হয়ে ১১৬টি ক্যাপ সংগ্রহ করেছেন।
গোপাল ঘোষ
গোপাল ঘোষ (জন্ম: ৫ ডিসেম্বর ১৯১৩ - মৃত্যু: ৩০ জুলাই ১৯৮০) একজন খ্যাতনামা বাঙালি চিত্রশিল্পী ।
গোপাল ঘোষ ১৯১৩ খ্রিষ্টাব্দে কলকাতায় জন্মগ্রহণ করেন । তার পৈতৃক নিবাস ছিল বর্তমান উত্তর ২৪ পরগণার মধ্যমগ্রাম । তার পিতা সেনাবাহিনীর ক্যাপ্টেন ছিলেন । তার ছোটবেলা সিমলায় কেটেছিল তারপর তিনি কাশীতে কিছুদিন থাকেন । এলাহাবাদ অ্যাংলো বেঙ্গলি কলেজে আইএ পর্যন্ত পড়েছিলেন । তিনি অসহযোগ আন্দোলনে অংশগ্রহণ করেছিলেন ।
গোপাল ঘোষ ১৯৩১ থেকে ১৯৩৫ সাল অবধি জয়পুরের চারুকলা বিদ্যালয়ে অঙ্কনশিক্ষা করেন । এরপর দেবীপ্রসাদ রায়চৌধুরীর কাছে মাদ্রাজ চারুকলা বিদ্যালয়ে ১৯৩৮ সাল অবধি ছবি আঁকা শেখেন । তিনি দুটি বিদ্যালয়েই কৃতিত্বের সাথে উত্তীর্ণ হয়েছিলেন ।তিনি ছবি আঁকার বিষয়বস্তু সংগ্রহ করার জন্য সাইকেলে সারা ভারত ঘুরেছিলেন ।
১৯৩৮ খ্রিষ্টাব্দে কলকাতায় এসে ইন্ডিয়ান সোসাইটি অফ ওরিয়েন্টাল আর্ট স্কুলে কাজ নেন । এই সময়ে বঙ্গশ্রী পত্রিকায় তিনি সচিত্র ভ্রমণকাহিনী ধারাবাহিকভাবে লিখেছিলেন । তিনি শিবপুর ইঞ্জিনিয়ারিং কলেজে আর্কিটেকচারাল ডিজাইন বিষয়ে পড়িয়েছিলেন । এছাড়াও তিনি স্কটিশ চার্চ বিটি কলেজে আঁকার ক্লাস নিতেন । ১৯৫১ থেকে ১৯৭১ খ্রিষ্টাব্দ পর্যন্ত তিনি সরকারী চারুকলা মহাবিদ্যালয়ে অধ্যাপনা করেন । তিনি ক্যালকাটা গ্রুপের অন্যতম প্রধান ছিলেন । ১৯৪২ থেকে ১৯৫০ খ্রিষ্টাব্দ পর্যন্ত এই ক্যালকাটা গ্রুপ সমসাময়িক ভারতীয় চিত্রকলায় নতুন দৃষ্টিভঙ্গি এনেছিল ।
গোপাল ঘোষের প্রথম একক প্রদর্শনী ১৯৪৭ খ্রিষ্টাব্দে দিল্লিতে হয়েছিল । তিনি প্রেসিডেন্ট কেনেডির আমন্ত্রণে আমেরিকায় গিয়েছিলেন । তিনি প্যাস্টেল এবং জলরঙেই বেশি ছবি আঁকতেন । তবে জলরঙে নিসর্গ চিত্রে তার প্রতিভার সবথেকে বেশি বিকাশ দেখা গেছে ।
চূড়া
চূড়া (বা চূরা) হল বিশেষ ধরনের একগোছা চুড়ি, যেগুলি ঐতিহ্যগতভাবে, বিশেষ করে পাঞ্জাবি বিয়েতে, কনে তার বিয়ের দিন এবং পরে বেশ কিছু সময়ের জন্য হাতে পরে।
উপকরণ এবং চেহারা
চূড়া সাধারণত লাল এবং সাদা রংয়ের হয়; কখনও কখনও লাল চুড়ির বদলে অন্য রংয়ের চুড়ি ব্যবহার হয়, কিন্তু এটি সাধারণত শুধুমাত্র দুটি রংয়ের হয়। এগুলি ঐতিহ্যগতভাবে হাতির দাঁত দিয়ে তৈরি হয়, তাতে রত্নখচিত কাজ থাকে, যদিও এখন এগুলি প্লাস্টিক দিয়ে তৈরি হয়। প্রথাগতভাবে আগে ২১টি চুড়ি পরা হত, যদিও বর্তমানে কনেরা প্রায়ই ৭, ৯ বা ১১টি চুড়ি পরে। অগ্রবাহুর উপরের অংশ থেকে কব্জির প্রান্তের পরিধি অনুসারে চুড়িগুলির আকার বড় থেকে ছোট হয়, যাতে সেগুলি হাতে সুন্দরভাবে মানানসই হয়।
প্রথাগত ব্যবহার
চূড়া পরা মূলত একটি পাঞ্জাবি ঐতিহ্য, যেটি পাঞ্জাবি হিন্দু, শিখ এবং পাঞ্জাবি জৈন বা ভাবরা সম্প্রদায়ের মানুষ মেনে চলেন। সিঁদুর এবং মঙ্গলসূত্র— হল বিবাহিত মহিলাদের ব্যবহৃত অন্যান্য অলঙ্করণ। প্রথাটি গুজরাত, রাজস্থান এবং উত্তরপ্রদেশেও পালন করা হয়। চূড়া অনুষ্ঠানটি (দহি-চূড়া) বিয়ের দিন সকালে বা তার আগের দিন অনুষ্ঠিত হয়। কনের মামা ও মামী তাকে চূড়ার একটি গোছা দেন।
ঐতিহ্যগতভাবে, নববধূ পুরো একটি বছর চূড়া পরে থাকে, যদিও একজন নববধূ তার প্রথম বার্ষিকীর আগে সন্তান সম্ভবা হয়ে পড়লে, চূড়া খুলে ফেলা হয়। যখন চূড়ার রঙ বিবর্ণ হতে শুরু করে, তখন তার শ্বশুরবাড়ির লোকেরা এগুলিকে আবার রঙ করায়, যাতে সবাই জানতে পারে যে তার বিয়ে হয়েছে এক বছরেরও কম সময় আগে। প্রথম বার্ষিকীর পরে কোন একটি শুভ পাঞ্জাবি ছুটির দিনে, সাধারণত সংক্রান্তিতে, বধূর শ্বশুরবাড়ির লোকেরা একটি ছোট অন্তরঙ্গ অনুষ্ঠানের আয়োজন করে যেখানে চূড়া খুলে নিয়ে দুই হাতে কাঁচের চুড়ি পরানো হয়। এটি সাধারণত মিঠাই (ভারতীয় মিষ্টি) খেয়ে উদযাপিত হয় এবং শগুন (শুভ মুহূর্ত) হিসাবে অর্থ উপহার দেওয়া হয়। এরপর চূড়া একটি নদীতে নিয়ে যাওয়া হয় এবং প্রার্থনা করে এটি জলে ভাসিয়ে দেওয়া হয়। পরবর্তীতে বধূ যতদিন খুশি ততদিন যে কোনও রঙের অন্য চূড়া পরতে পারে।
এখন নববধূ এক মাস এবং আর এক মাসের এক চতুর্থাংশ (৪০ দিন) চূড়া পরলেই চলে। যেহেতু চূড়া ভঙ্গুর উপকরণ দিয়ে তৈরি হয়, পাঞ্জাবি রীতি আছে যে বধূ তার বৈবাহিক বাড়িতে ৪০ দিন ধরে চূড়া অক্ষত রাখার জন্য ভারী গৃহস্থালি কাজ থেকে বিরত থাকতে পারে, এটি এক ধরনের মধুচন্দ্রিমা বলা যায়। তারপরে, প্রথাগত ভাবে, বধূ তার শাশুড়ির কাছ থেকে গৃহকর্মের সিংহভাগ দায়িত্বই নিয়ে নেয়।
বন্দনা পাঠক
বন্দনা পাঠক (বিবাহপূর্ব বন্দনা বৈদ্য) হলেন একজন ভারতীয় চলচ্চিত্র, থিয়েটার এবং টেলিভিশন অভিনেত্রী। তিনি জনপ্রিয় টেলিভিশন ধারাবাহিক খিচড়ি সিরিজে জয়শ্রী পারেখের চরিত্রে অভিনয় করেছেন। এছাড়াও স্টার প্লাসে সম্প্রচারিত জনপ্রিয় ধারাবাহিক সাথ নিভানা সাথিয়া য় গৌর নামক নেতিবাচক চরিত্রে অভিনয় করেছেন। তিনি বেশ কয়েকটি গুজরাতি ধারাবাহিকেও অভিনয় করেছেন। প্রায় দুই দশকেরও বেশি সময়ের অভিনয় জীবনে তিনি বেশিরভাগ কমেডি ধারাবাহিক এবং সিটকমে অভিনয় করেছেন।
তিনি আহমেদাবাদে জন্মগ্রহণ করেছেন এবং সেখানেই তাঁর শৈশব অতিবাহিত করেছেন। তিনি গুজরাতি অভিনেতা অরবিন্দ বৈদ্যের কন্যা। ১৯৯৫ সালে জনপ্রিয় সিটকম হাম পাঁচএ অভিনয়ের মাধ্যমে তিনি টেলিভিশনে অভিষেক করেন। তিনি উক্ত ধারাবাহিকে মীনাক্ষী মাথুর নামক চরিত্রে অভিনয় করেছিলেন, যার জন্য তিনি রাতারাতি জনপ্রিয়তা অর্জন করেছিলেন।
পেশা
১৯৯৫ সালে তিনি হাম পাঁচ ধারাবাহিক দিয়ে তাঁর অভিনয় জীবন শুরু করেছিলেন, যা সে সময়ের অন্যতম জনপ্রিয় কৌতুক অনুষ্ঠানে পরিণত হয়েছিল। অতঃপর তিনি গুজরাতি নাটকেও অভিনয় করেছিলেন। হাম পাঁচের বিশাল সাফল্যের পরে, পাঠক রাতারাতি তারকা হয়ে ওঠেন এবং তিনি উক্ত ধারাবাহিকটিতে জয়শ্রী পারেখ নামক মূল ভূমিকায় অভিনয় করেন। অতঃপর তিনি খিচড়ি নামে আরেকটি সিটকমে অভিনয় করেন, যা তাঁকে আরও স্বীকৃতি এবং খ্যাতি এনে দিয়েছিল। ২০০৫ সালে তিনি ইন্সট্যান্ট খিচড়ি নামে দ্বিতীয় সংস্করণে একই চরিত্রে অভিনয় করেছিলেন, যা পূর্ববর্তী সংস্করণের মতো একইরকম সফলতা এনে দিয়েছিল। এই অনুষ্ঠানটি পাঠককে ভারতীয় টেলিভিশন জগতের একজন প্রতিষ্ঠিত অভিনেত্রীতে পরিণত করেছিল। তবে, ২০১০ সালে মুক্তি পাওয়া এই সিরিজের চলচ্চিত্রটিতে নিমিশা ভাখারিয়া তাঁর স্থলাভিষিক্ত হয়েছিলেন।
ব্যক্তিগত জীবন
২০১৬ সালে, তিনি সাথ নিভানা সাথিয়া ধারাবাহিকের সেটে সিঁড়ি বেয়ে উঠতে গিয়ে গড়িয়ে পড়ে গিয়ে আহত হয়েছিলেন।
অনুমান করা হয় যে, পাঠক এবং তাঁর সহশিল্পী রূপল প্যাটেল সাথ নিভানা সাথিয়ার সেটে এক পেশাদার যুদ্ধে লিপ্ত হয়েছিলেন। তবে পাঠক এই গুজবকে অস্বীকার করেছেন এবং বলেছিলেন যে "রূপল একজন পেশাদার অভিনেত্রী এবং আমরা একে অপরকে প্রতিদিন শুভেচ্ছা জানাই। আমরা দুইজন দুই ভিন্ন ব্যক্তিত্ব। ''
করীম এল আহমাদি
করীম এল আহমাদি আরুসি (আরবি: كريم الأحمدي; জন্ম: ২৭ জানুয়ারি ১৯৮৫) হলেন মরক্কোর একজন পেশাদার ফুটবলার, যিনি ওলন্দাজ ক্লাব ফেয়েনুর্ড এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ফেয়েনুর্ডের হয়ে এরেডিভিসিতে খেলেন।
আন্তর্জাতিক ক্যারিয়ার
এল আহমাদি নেদারল্যান্ডসের জাতীয় যুব দলের হয়ে খেলেছেন, কিন্তু নেদারল্যান্ডসে অনুষ্ঠিত ২০০৫ ফিফা বিশ্ব যুব চ্যাম্পিয়নশিপে মরক্কো জাতীয় দলের প্রতিনিধিত্ব করেছেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
ব্যক্তিগত জীবন
এল আহ্মাদি হচ্ছেন একজন মুসলমান।
সম্মাননা
ফেয়েনুর্ড
হ্যারি বেটস (লেখক)
হিরাম গিলমোর "হ্যারি" বেটস দ্য থার্ড (Hiram Gilmore "Harry" Bates III; ৯ অক্টোবর ১৯০০ – সেপ্টেম্বর ১৯৮১) একজম মার্কিন কল্পবিজ্ঞান পত্রিকা সম্পাদক ও লেখক ছিলেন। তার ছোটোগল্প ফেয়ারওয়েল টু দ্য মাস্টার (১৯৪০) অবলম্বনে বিখ্যাত কল্পবিজ্ঞান চলচ্চিত্র দ্য ডে দি আর্থ স্টুড স্টিল (১৯৫১) নির্মিত হয়। তিনি অ্যাস্টাউন্ডিং সায়েন্স ফিকশন পত্রিকার সম্পাদক ছিলেন।
জিদ্দি মামা
ভূমিকা
অবৈধ অস্ত্র ব্যবসায়ীর গুলিতে মারা যায় এক শিশুকন্যা। এক সময় তার মামা শাকিব খান বিষয়টি জানতে পেরে মরিয়া হয়ে ওঠে ভাগনে হত্যার প্রতিশোধ নিতে।
সঙ্গীত
চলচ্চিত্রটির সুর ও সঙ্গীতায়োজন করেছেন আলী আকরাম শুভ এবং সবগুলো গানের গীত রচনা করেছেন কবির বকুল।
মুস্তফা মনোয়ার
জন্ম ও পারিবারিক জীবন
মুস্তাফা মনোয়ার ১৯৩৫ সালের ১ সেপ্টেম্বর যশোর জেলার মাগুরা (বর্তমান মাগুরা জেলা) মহকুমার শ্রীপুর থানার অন্তর্গত নাকোল গ্রামে মাতুলালয়ে জন্মগ্রহণ করেন।তার পৈত্রিক নিবাস ঝিনাইদহ জেলার শৈলকূপা উপজেলার মনোহরপুর গ্রামে। তার বাবা প্রয়াত কবি গোলাম মোস্তফা এবং মায়ের নাম জমিলা খাতুন। ছয় ভাই-বোনের মধ্যে মুস্তাফা মনোয়ার সবার ছোট। ১৯৬৫ সালে তিনি চট্টগ্রামের মেয়ে মেরীর সাথে বিবাহ বন্ধনে আবদ্ধ হন।তাদের এক ছেলে এবং এক মেয়ে। ছেলে সাদাত মনোয়ার বাংলাদেশ বিমানের পাইলট, আর মেয়ে নন্দিনী মনোয়ার চাকুরীজীবি। বাংলাদেশী অস্কারজয়ী অ্যানিমেটর নাফিস বিন জাফর তার ভ্রাতুষ্পুত্র।
শিক্ষাজীবন
মুস্তাফা মনোয়ার প্রথম ভর্তি হয়েছিলেন কলকাতার শিশু বিদ্যাপীঠে। পরবর্তীতে নারায়ণগঞ্জ গভর্নমেন্ট স্কুল থেকে ম্যাট্রিক পাস করেন এবং কলকাতায় গিয়ে স্কটিশ চার্চ কলেজে ভর্তি হন । কিন্তু সেখানে তিনি পড়াশুনা না করে কলকাতা চারু ও কারুকলা মহাবিদ্যালয়ে ভর্তি হন। ১৯৫৯ সালে কলকাতা চারু ও কারুকলা মহাবিদ্যালয় থেকে ফাইন আর্টসে প্রথম শ্রেণীতে প্রথম হন তিনি।
কর্মজীবন
মুস্তাফা মনোয়ার কর্মজীবন শুরু করেন পূর্ব পাকিস্তান চারু ও কারুকলা মহাবিদ্যালয়ে প্রভাষক পদে। এরপর একে একে কর্মজীবনে তিনি বাংলাদেশ টেলিভিশনের উপমহাপরিচালক, শিল্পকলা একাডেমীর মহাপরিচালক, জাতীয় গণমাধ্যম ইনস্টিটিউটের মহাপরিচালক, বাংলাদেশ টেলিভিশন, ঢাকা'র জেনারেল ম্যানেজার এবং এফডিসির ব্যবস্থাপনা পরিচালক পদে কর্মরত ছিলেন। তিনি জনবিভাগ উন্নয়ন কেন্দ্রের চেয়ারম্যান এবং এডুকেশনাল পাপেট ডেভেলপমেন্ট সেন্টারের প্রকল্প পরিচালকের দায়িত্ব পালন করছেন। ১৯৭১-এর মার্চে অসহযোগ আন্দোলন চলাকালে টেলিভিশন থেকে ফজল-এ- খোদা রচিত ও আজাদ রহমান সুরারোপিত 'সংগ্রাম সংগ্রাম সংগ্রাম, চলবে দিনরাত অবিরাম' গণসংগীতের পরিচালনায় ছিলেন মুস্তফা মনোয়ার। গানটি দশজন শিল্পী গেয়েছিলেন, কিন্তু যখন গানটি প্রচারিত হয় তখন বাংলাদেশ টেলিভিশনের দর্শকদের কাছে মনে হয়েছিল যেন কয়েকশ শিল্পী একত্রে গানটি গাইছেন। এটি সম্ভব হয়েছিল মুস্তফা মনোয়ারের অসাধারণ নির্দেশনার কারণে। কোনো গানকে একটি অনন্য শৈল্পিক রূপ দেয়ার এটা প্রকৃষ্ট উদাহরণ। টেলিভিশনে সেই গানটির প্রচারের ধরন সম্পর্কে বিস্তারিত উল্লেখ রয়েছে শহীদ জননী জাহানারা ইমামের "একাত্তরের দিনগুলি" বইতে। গানটির প্রচারের ধরনের অভিনবত্বে সেটি স্বাধীনতাকামী বাঙালি দর্শকদের মনে বিশেষ প্রভাব ফেলতে সক্ষম হয়েছিল। ১৯৭২ সালে বিটিভি থেকে প্রচারিত শিশু প্রতিভা বিকাশের লক্ষ্যে জনপ্রিয় 'নতুন কুঁড়ির' রূপকার তিনি। ১৯৭৩ সালে মুস্তাফা মনোয়ার 'রক্তকরবী' নাটক তৈরি করেছিলেন।
পাপেট শো
পাপেট শোর অন্যতম কারিগর মুস্তাফা মনোয়ার কলকাতা আর্ট কলেজ থেকে পাস করার পর ঢাকা আর্ট কলেজে শিক্ষক হিসেবে যোগ দিয়ে তিনি প্রথম পাপেট নিয়ে কাজ করতে আগ্রহী হয়ে ওঠেন। গ্রামবাংলার পুতুলনাচ ছোটবেলাতেই তাকে আকৃষ্ট করেছিল। বাংলাদেশে পাপেট তৈরি ও কাহিনী সংবলিত পাপেট প্রদর্শনের তিনিই মূল উদ্যোক্তা। কলকাতা আর্ট কলেজে পড়তে গিয়ে তিনি প্রথম ভারতের বিভিন্ন প্রদেশের পাপেট দেখেছিলেন। পাপেট নিয়ে বহুদেশ ভ্রমণের অভিজ্ঞতা তার আছে। প্রথমবার তিনি তার নিজের পাপেট দলসহ বাংলাদেশের ফোক পাপেট দল ধনমিয়াকে নিয়ে মস্কো ও তাশখন্দ সফর করেন। সেখানে বাংলাদেশের ফোক পাপেট ব্যাপক প্রশংসা অর্জন করে। মুস্তাফা মনোয়ার তার সফল শিল্পকর্মের স্পন্দনে বাংলাদেশের স্বকীয় বৈশিষ্ট্যকে গেঁথে দিতে সিদ্ধহস্ত। যে কারণে তার পাপেটের কেন্দ্রীয় চরিত্র হয় পারুল। 'পারুল' নামটির সঙ্গে সঙ্গে সেই সাত ভাই জাগানো লোককথার কথা মনে হয়। পারুল বোন একটিই, সেই-ই তো একদিন সাত ভাইকে জাগিয়েছিল। এই মর্তে আবার নবজাগরণের ঘটনাটা খুব সম্ভবত শিল্পী মুস্তাফা মনোয়ার সেই 'পারুল' বোনটির মাধ্যমেই ঘটাতে চান। কেননা, তিনি তার পাপেটকে এখন আনন্দময় শিক্ষা কর্মসূচিতে প্রয়োগ করতেই অধিক ব্যস্ত। ১৯৬০-৬১ খ্রিষ্টাব্দের দিকে কলিম শরাফী তার একটি ডকুমেন্টারিতে সর্বপ্রথম মুস্তাফা মনোয়ারের পাপেটকে অন্তর্ভুক্ত করেন। টেলিভিশনে 'আজব দেশে' অনুষ্ঠানে নিয়মিতভাবে তিনি 'বাঘা' ও 'মেনি' চরিত্র রচনা করে পাপেট প্রদর্শনী করেন। ১৯৬৭-৬৮ সালে এ কাহিনীতে দেশের পলিটিক্যাল পরিবেশ এবং বাংলাদেশের সংস্কৃতি বিরোধী পাকিস্তানি মনোভাবের প্রকাশকে ব্যঙ্গ করা হত পাপেট নাটকের মাধ্যমে। এই সঙ্গে ছোটদের ছবি আঁকা ও দেশের সাংস্কৃতিক উৎকর্ষ প্রকাশ করা হত। অনুষ্ঠানের তিনি পরিকল্পক ও উপস্থাপক ছিলেন।
পুরস্কার ও সম্মাননা
কাজের স্বীকৃতি স্বরূপ বিভিন্ন পুরস্কারে ভূষিত হয়েছেন শিল্পী মুস্তাফা মনোয়ার।
হ্যারি গার্নি
হ্যারি ফ্রেদেরিক গার্নি (জন্ম: ২৫ অক্টোবর, ১৯৮৬) নটিংহ্যামে জন্মগ্রহণকারী ইংরেজ ক্রিকেটার। আন্তর্জাতিক ক্রিকেটে ইংল্যান্ড ক্রিকেট দলের হয়ে খেলছেন। এছাড়াও, ঘরোয়া ক্রিকেটে নটিংহ্যামশায়ার কাউন্টি ক্রিকেট ক্লাবে প্রতিনিধিত্ব করছেন। মূলতঃ তিনি বামহাতি সিমার হিসেবে দলে ভূমিকা রাখছেন।
খেলোয়াড়ী জীবন
লিচেস্টারশায়ারের দ্বিতীয় একাদশে সফলতা লাভ করলে ২০০৭ মৌসুমে প্রথম একাদশে অভিষেক ঘটে গার্নি’র। ২০১১ মৌসুম শেষে লিচেস্টারশায়ার কাউন্টি ক্রিকেট ক্লাব ত্যাগ করে নটিংহ্যামশায়ারের পক্ষাবলম্বন করেন। এছাড়াও তিনি লাফবোরা টাউন ক্রিকেট ক্লাব ও লিডস/ব্রাডফোর্ড এমসিসি ইউনিভার্সিটিজ দলের হয়েও খেলেছেন। এ সময় তিনি সাবেক ইংল্যান্ড টেস্ট অধিনায়ক মাইকেল ভনের উইকেট লাভ করেছিলেন। টুয়েন্টি২০ ক্রিকেটে ২৩ উইকেট নিয়ে লিচেস্টারশায়ারের শিরোপা জয়ে বিশেষ ভূমিকা রাখেন। কিন্তু চূড়ান্ত খেলায় আহত হওয়ায় তিনি খেলতে পারেননি। ভারতে অনুষ্ঠিত ২০১১ সালের চ্যাম্পিয়ন্স লীগ টুয়েন্টি২০ প্রতিযোগিতায় ফক্সেস স্কোয়াড দলের অন্যতম সদস্য ছিলেন তিনি।
আন্তর্জাতিক ক্রিকেট
৯ মে, ২০১৪ তারিখে স্কটল্যান্ড ক্রিকেট দলের বিপক্ষে একদিনের আন্তর্জাতিকে অভিষেক ঘটে তার। টুয়েন্টি২০ আন্তর্জাতিকে গার্নি’র অভিষেক ঘটে শ্রীলঙ্কার বিপক্ষে ২০ মে, ২০১৪ তারিখে। ঐদিন তিনি নিজস্ব চতুর্থ বলে শ্রীলঙ্কার ব্যাটিং স্তম্ভ হিসেবে পরিচিত তিলকরত্নে দিলশানকে বোল্ড করে নিজস্ব প্রথম টি২০আই উইকেটসহ দুই উইকেট শিকার করেন। কিন্ত তার দল ইংল্যান্ড ৯ রানে পরাজিত হয়েছিল।
উইলিয়াম ওয়াইলার
উইলিয়াম ওয়াইলার (ইংরেজি ভাষায়: William Wyler) (১লা জুলাই, ১৯০২ - ২৭শে জুলাই, ১৯৮১) একাডেমি পুরস্কার বিজয়ী মার্কিন চলচ্চিত্র পরিচালক। তিনি সিনেমার একেকটি দৃশ্য দশ-বারো বার করে গ্রহণ করতেন এবং ছবির কাহিনী, চিত্রায়ণের স্থান ও ক্রুদের উপর পূর্ণ নিয়ন্ত্রণ বজায় রাখতেন। যেকোন দৃশ্যকে বাস্তবসম্মত এবং নিখুঁতভাবে তুলে ধরা এবং দৃশ্যের প্রতিটি খুঁটিনাটি দিক সুন্দরভাবে তুলে ধরার কারণে তিনি একই সাথে দর্শক ও সমালোচকদের প্রশংসা অর্জন করেছিলেন।
মহানগরী
একটি মহানগরী (Metropolis) হলো একটি গুরুত্বপূর্ণ বড় শহর বা নগর এলাকা যা একটি দেশ বা অঞ্চলের অর্থনৈতিক, রাজনৈতিক, সাংস্কৃতিক এবং আঞ্চলিক বা আন্তর্জাতিক সংযোগ, বাণিজ্য ও যোগাযোগের জন্যে একটি গুরুত্বপূর্ণ কেন্দ্র। গ্রিক মহানগরী শব্দটি দ্বারা উপনিবেশের "মা শহর" বুঝায় (প্রাচীন অর্থে)।
লাকসাম পূর্ব ইউনিয়ন
লাকসাম পূর্ব বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন। এটি নরপাটি ইউনিয়ন নামেও পরিচিত।
অবস্থান ও সীমানা
লাকসাম উপজেলার পূর্বাংশে লাকসাম পূর্ব ইউনিয়নের অবস্থান। এ ইউনিয়নের পশ্চিমে লাকসাম পৌরসভা, দক্ষিণে আজগরা ইউনিয়ন, পূর্বে নাঙ্গলকোট উপজেলার পেড়িয়া ইউনিয়ন ও লালমাই উপজেলার বেলঘর দক্ষিণ ইউনিয়ন এবং উত্তরে লালমাই উপজেলার বেলঘর উত্তর ইউনিয়ন ও পেরুল দক্ষিণ ইউনিয়ন অবস্থিত।
প্রশাসনিক কাঠামো
লাকসাম পূর্ব ইউনিয়ন লাকসাম উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
শিক্ষা ব্যবস্থা
শিক্ষা ব্যবস্থাগত দিক থেকে লাকসাম পূর্ব ইউনিয়ন তথা নরপাটি ইউনিয়ন বেশ সমৃদ্ধ। এখানে কয়েক ধরনের তথা মিশ্র শিক্ষা ব্যবস্থার উপস্থিতি দেখা যায়। এই ইউনিয়নে প্রাথমিক বিদ্যালয়, মাধ্যমিক বিদ্যালয়, বেশ কয়েকটি দাখিল মাদ্রাসা, আলিয়া মাদ্রাসা, ঐতিহ্যবাহী ধর্মীয় শিক্ষা প্রতিষ্ঠান যেমন: মক্তব, হাফেজিয়া খানা ইত্যাদি রয়েছে। তবে এই ইউনিয়নে কোন ইংরেজী মাধ্যম স্কুল, কিন্ডারগার্টেন (কেজি স্কুল) নেই। এছাড়াও নেই কোন কারিগরী শিক্ষা প্রতিষ্ঠান বা ভোকেশনাল ইন্সটিটিউট। মেয়ে বা নারীদের জন্য নেই কোন পৃথক বালিকা বিদ্যালয়।
ছেলে-মেয়ে উভয়ই শিক্ষা প্রতিষ্ঠানে অংশগ্রহণ করতে পারে। নারী শিক্ষার জন্য এখানে তেমন কোন সাংস্কৃতিক প্রতিবন্ধকতা নেই। সার্বিক শিক্ষার হারের মধ্যে নারী শিক্ষা এখনও আনুপাতিক হারে কম। তবে অভিভাবকবৃন্দের মধ্যে সচেতনতা বৃদ্ধি পাওয়ার কারণে এখন সবাই তাদের পরিবারের শিশুদের স্কুলে পাঠাচ্ছে।
শিক্ষা প্রতিষ্ঠান
১. নরপাটি উচ্চ বিদ্যালয়, নরপাটি
২. ফূলগাঁও আলীম মাদ্রাসা, ফুলগাঁও
৩. পেঁচরা দাখিল মাদ্রাসা, পেঁচরা
৪. তাহফিজুল কুরআন একাডেমী, পেঁচরা
৫. এলাইচ সরকারি প্রাথমিক বিদ্যালয়,এলাইচ
যোগাযোগ ব্যবস্থা
নরপাটি ইউনিয়ন যোগাযোগ ব্যবস্থা আর বিগত 2 বছর আগে খারাপ ছিলো কিন্তু বতর্মান সরকার মাননীয় সংসদ সদস্য জনাব তাজুল ইসলাম যোগাযোগ ব্যবস্থাকে অনেক উন্নয়ন করেছেন। যেমন ইউনিয়ন চেয়ারম্যান জনাব আলী আহম্মেদ সাহেব হাত দরে প্রতিটি বাড়ি যে রাস্তা গাট এবং পুকুর বাধ সব কাজ করে যাচ্ছেন।
হাট-বাজার
নরপাটি বাজার
ফুলগাঁও বাজার
এলাইচ বাজার
জনপ্রতিনিধি
নরপাটি ইউনিয়নের কয়েকজন প্রখ্যাত ব্যক্তির নাম নিচে দেওয়া  হল।
১। জনাব আলহ্বাজ আলী আহম্মেদ সাহেব, চেয়ারম্যান ৮নং পূর্ব লাকসাম ইউনিয়ন।
২। জনাব আলহ্বাজ আবুল কালাম আজাদ, সাবেক চেয়ারম্যান, ৭নং লাকসাম পূর্ব ইউনিয়ন পরিষদ।
৩। জনাব আলহ্বাজ সায়েদুর রহমান খান সাচ্ছু, সাবেক চেয়ারম্যান, ৭নঙ লাকসাম পূর্ব।
৪। জনাব মরহূম আশরাফ উদ্দিন ভূঁইয়া (বড় ভূঁইয়া), বিশিষ্ট সমাজসেবক ও দানবীর
৫। জনাব মরহূম ইঞ্জিনিয়ার মোস্তফা কামাল ভূঁঞা, বিশিষ্ট রাজনীতিবীদ ও সমাজসেবক।
৬। ডাক্তার প্রফেসর বদরুল আলম, শিশু বিশেষজ্ঞ, চট্টগ্রাম মেডিকেল কলেজ ও হাসপাতাল। ৭। জনাব জাকির হোসেন পন্ডিত, বিশিষ্ট সমাজ সেবক
০৮। মৃত: আবদুল মজিদ মাষ্টার
০৯। জনাব তাজুল ইসলাম সাবেক সভাপতি, এবং বর্তমান লাকসাম উপজেলা সভাপতি কৃষক লীগ
জিজু জ্যাকব
জিজু জ্যাকব (জন্ম: ২৫ ডিসেম্বর ১৯৬৭) একজন প্রাক্তন ভারতীয় আন্তর্জাতিক ফুটবল খেলোয়াড়, যিনি একজন ডিফেন্ডার হিসেবে খেলেন। জিজু কেরালার কোঝিকোড় থেকে এবং ১৯৯৭ সালে নেহেরু কাপ এবং ১৯৯৮ ব্যাংকক এশিয়ান গেমস সহ বেশ কয়েকটি ম্যাচে ভারতের প্রতিনিধিত্ব করেছেন। তিনি বর্তমানে স্টার স্পোর্টস নেটওয়ার্কে মালায়ালাম সহ-ভাষ্যকার এবং পন্ডিত হিসাবে কাজ করেন।
হলুদবনি
সারসংক্ষেপ
হলুদবনি ভারতের পূর্বী সিংহভূম জেলায় অবস্থিত পাহাড়টিলায় ঘেরা একটি অঞ্চল। এটি ভারতের ঝাড়খণ্ড প্রদেশে অবস্থিত। জায়গাটি ততটা জনবহুল না হলেও প্রাকৃতিক সৌন্দর্য্যে ঘেরা। কস্তুরীর (পাওলি দাম) ছোটবেলা এরকম একটি জায়গায় কেটেছে। বর্তমানে তিনি একজন সফল কর্মজীবী, জীবনে তার অর্থ, ঐশ্বর্য ও সম্মানের কোনো অভাব নেই। তবে অভাব একটা আছে, সঙ্গী। তাই একাকীত্বের টানে তিনি ফিরে যান তার সেই ছোটবেলার জায়গায়। তো সেখানে গিয়ে কি কি হয় এবং তার গল্পে পলাশ (পরমব্রত চট্টোপাধ্যায়) ও অণু (নুসরাত ইমরোজ তিশা) কীভাবে জড়িয়ে যায়, সেটাই দেখতে পাওয়া যাবে এই চলচ্চিত্রে।
বরুড়া থানা
বরুড়া থানা বাংলাদেশের কুমিল্লা জেলার অন্তর্গত বরুড়া উপজেলার একটি থানা।
প্রতিষ্ঠাকাল
১৯৪৮ সালের ২৪ মার্চ বরুড়া থানা প্রতিষ্ঠিত হয়।
প্রশাসনিক এলাকাসমূহ
বরুড়া উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম বরুড়া থানার আওতাধীন।
মোহরা ওয়ার্ড
মোহরা বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
মোহরা ওয়ার্ডের আয়তন ১০.২৯ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী মোহরা ওয়ার্ডের মোট জনসংখ্যা ৮৬,৪৯১ জন। এর মধ্যে পুরুষ ৪৪,৬২৭ জন এবং মহিলা ৪১,৮৬৪ জন। মোট পরিবার ১৭,৯০১টি।
অবস্থান ও সীমানা
চট্টগ্রাম সিটি কর্পোরেশনের সর্ব-পূর্বে মোহরা ওয়ার্ডের অবস্থান। এর দক্ষিণে ১৮নং পূর্ব বাকলিয়া ওয়ার্ড; পশ্চিমে ৪নং চান্দগাঁও ওয়ার্ড ও হাটহাজারী উপজেলার বুড়িশ্চর ইউনিয়ন; উত্তরে হাটহাজারী উপজেলার বুড়িশ্চর ইউনিয়ন, হালদা নদী ও রাউজান উপজেলার উরকিরচর ইউনিয়ন এবং পূর্বে হালদা নদী, রাউজান উপজেলার নোয়াপাড়া ইউনিয়ন, কর্ণফুলী নদী, বোয়ালখালী উপজেলার কধুরখীল ইউনিয়ন ও পশ্চিম গোমদণ্ডী ইউনিয়ন অবস্থিত।
প্রশাসনিক কাঠামো
মোহরা ওয়ার্ড চট্টগ্রাম সিটি কর্পোরেশনের আওতাধীন ৫নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের চান্দগাঁও থানার আওতাধীন এবং ২৮৫নং চট্টগ্রাম-৮ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাগুলো হল:
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৫নং মোহরা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
দর্শনীয় স্থান
মোহরা ওয়ার্ডের দর্শনীয় স্থানগুলোর মধ্যে রয়েছে:
জিন পাইল-হুই
জিন পাইল-হুই (জন্ম: ১৯ আগস্ট ১৯৮০) একজন উত্তর কোরীয় প্রাক্তন মহিলা আন্তর্জাতিক ফুটবলার, যিনি একজন ফরোয়ার্ড হিসেবে খেলেন। তিনি উত্তর কোরিয়ার মহিলা জাতীয় ফুটবল দলের সদস্য ছিলেন। তিনি ১৯৯৯ ফিফা মহিলা বিশ্বকাপ এবং ২০০৩ ফিফা মহিলা বিশ্বকাপে দলের অংশ ছিলেন।
কান চলচ্চিত্র উৎসব
কান চলচ্চিত্র উৎসব (le Festival de Cannes) পৃথিবীর অন্যতম প্রাচীন এবং প্রভাবশালী চলচ্চিত্র উৎসব। ভেনিস চলচ্চিত্র উৎসব এবং বার্লিন চলচ্চিত্র উৎসবের সাথে কানকেও সবচেয়ে প্রভাবশালী এবং মর্যাদাপূর্ণ উৎসবের সম্মান দেয়া হয়। ১৯৪৬ সাল থেকে প্রতি বছর এই উৎসব পালিত হয়ে আসছে।  দক্ষিণ ফ্রান্সের রিজোর্ট শহর কানে প্রতি বছর সাধারণত মে মাসে এটি পালিত হয়। পালে দে ফেস্তিভাল্‌স এ দে কোঁগ্র নামক ভবনটিতে মূল উৎসব অনুষ্ঠিত হয়। কান উৎসবের জন্যই এই ভবন নির্মাণ করা হয়েছিল।
আনুষ্ঠানিকতা
কান চলচ্চিত্র উৎসব বিভিন্ন ভাগে অনুষ্ঠিত হয়:
জুরি
প্রতিটি কর্মসূচী শুরুর পূর্বে উৎসবের পরিচালনা পর্ষদ জুরি নিয়োগ করে। তাদের দায়িত্ব হল কোন চলচ্চিত্র কান পুরস্কার পাবে তা নির্ধারণ করা। আন্তর্জাতিক শিল্পীদের জুরি হিসেবে নিয়োগ দেওয়া হয় তাদের কাজ ও তাদের কাজের প্রতি অন্যদের শ্রদ্ধার ভিত্তিতে।
সফ্রোলজী
শরীর আর মনের নিবিড় সম্পর্কের ধারাবাহিকতাকে কায়োমনোবিজ্ঞান বলা হয়। মানুষের শরীরের সাথে মনের একটি বিশেষ সম্পর্ক আছে। আমরা জানি, মন ভালো থাকলে শরীর ভালো থাকে, শরীর ভালো থাকলে মন ভালো থাকে। পক্ষান্তরে শরীরে কোন সমস্যা দেখা দিলে মনের ওপর চাপ পড়ে আর মনের ওপর চাপ পড়লে সুস্থ শরীরকেও নির্জীব মনে হয়।
নামকরণ
ইংরেজি সফ্রোলজী  শব্দটা মূলত এসেছে গ্রীক তিনটি শব্দ sôs ,  phren ও  logo থেকে। sôs  এর বাংলা অর্থ  "তরঙ্গ", phren মানে "মন" বা "আত্মা" আর logo মানে "বিজ্ঞান"। এই তিনের সমন্বয় করা হলে আভিধানিক ভাবে বলা যেতে পারে "মনোতরঙ্গবিজ্ঞান"।
ইতিহাস
১৯৬০ সালে কলম্বিয়ার আলফনসো কাইছেদো (Alfonso Caycedo) কর্তৃক আবিষ্কৃত "কায়োমনোবিজ্ঞান"  বর্তমানে চিকিৎসা বিজ্ঞান ও আত্মউন্নয়নে ব্যবহৃত হচ্ছে।
যদিও ১৯৬৫ থেকে ১৯৬৮ এর মধ্যে আলফনসো কাইছেদো কৌতূহল মেটাতে  এশিয়ায় পদার্পণ করেন। ওই সময় তিনি ভারতের  যোগব্যায়াম, তিব্বতি বৌদ্ধধর্ম   এবং জাপানি জৈনধর্ম   এর প্রতি আকর্ষণ বোধ করেন। তিনি অনুধাবন করতে সক্ষম হন যে  মানুষ স্বেচ্ছায়  মানব শরীর ও  মনের সাথে সন্ধি ঘটাতে সক্ষম।  যার ফলশ্রুতিতে দেহের ও মনের মিলন মেলা ঘটাতে সক্ষম হন এবং এর মধ্য দিয়ে মানুষ তার অস্তিত্ব অনুধাবন ও নিয়ন্ত্রণ করতে পারে।
১৯৭০ সালে বার্সেলোনায় প্রায় ১৫০০  জন পেশদার  নিয়ে সর্বপ্রথম স্মমেলন অনুষ্ঠিত হয়। এর মধ্য দিয়ে সফ্রোলজী  আন্তর্জাতিক ভাবে স্বীকৃতি লাভ করে।
১৯৮৫ সালে তিনি প্যারিসে আসেন এবং ৪° এর পদ্ধতিটি প্রদর্শন করেন যা ফ্রান্সে গ্রহণযোগ্যতা লাভ করে। যদিও সেই সময় থেকে ফ্রান্সে সফ্রোলজী ব্যবহার হয়ে আসছিল কিন্তু  এটির  রাষ্ট্রীয়  স্বীকৃতী ছিলনা  কাঠামোগত  কারণে। ২০০৪ সালে প্যারিসে   Institut de Formation à la Sophrologie নামক এই প্রতিষ্ঠানটি মন্ত্রণালয়ের যাবতীয়  শর্ত পূরণ করে একটি ডিগ্রীর  কোর্সে রূপান্তরিত করতে সক্ষম হয়। এই প্রতিস্থানের পরিচালিকা Catherine Aliotta। বর্তমানে ফ্রান্সে কায়োমনোবিজ্ঞান বা সফ্রোলজী রাষ্ট্র কর্তৃক স্বীকৃত।
সফ্রোলজীর মূল তত্বের একাংশ ভারতবর্ষ থেকে পশ্চিমে এলেও সেখানে সফ্রোলজীর  চর্চা তেমন পরিলক্ষিত হয়না। Chambre Syndicale de la Sophrologie  এর তথ্য অনুযায়ী বর্তমানে  বাংলাদেশের একমাত্র ও প্রথম বাংলাভাষী সফ্রোলজীস্ট হিসেবে স্বীকৃতী পেয়েছেন জনাব  Golam Rabbane.
দক্ষিণ আফ্রিকায় হিন্দুধর্ম
সমগ্র দক্ষিণ আফ্রিকায় হিন্দুধর্ম চর্চা করা হয়, তবে কোয়াজুলু-নাটাল প্রদেশে সবচেয়ে বেশি। আফ্রিকায় মরিশাসের পর এটিই হিন্দুদের সবচেয়ে বেশি ঘনত্বের বাসস্থান। ২০১১ সালের আদমশুমারি অনুসারে দক্ষিণ আফ্রিকার জনসংখ্যার প্রায় ১.১% হিন্দু, যেখানে ১৯৯৬ সালের আদমশুমারির ভিত্তিতে এটি ছিল ১.৪%।
জনসংখ্যা ও জাতিসত্তা
জাতিসত্তা বৃদ্ধি
হিন্দু মন্দির
দক্ষিণ আফ্রিকায় প্রথম হিন্দু মন্দির ১৮৬৯ সালে নির্মিত হয়েছিল। "মুক্ত" হিন্দু সম্প্রদায়ের উন্নতির সাথে সাথে ডারবান, পিটারমারিটজবার্গ, পোর্ট এলিজাবেথ, জোহানেসবার্গ এবং প্রিটোরিয়াতে আরও মন্দির তৈরি করা হয়েছিল।
তামিল হিন্দুদের ১৯৭৫ সাল নির্মিত নাগাদ ডারবানের উম্বিলো নদীর তীরে প্রথম রিভার মন্দিরটি (উম্বিলো শ্রী আম্বালাভানার মন্দির) ১৯০৫ সালে বন্যায় ক্ষতিগ্রস্ত হয়েছিল। কিন্তু বন্যার আগে এর বিগ্রহ এবং স্থানান্তরযোগ্য অংশগুলিকে রক্ষা করা হয়েছিল এবং দ্বিতীয় রিভার মন্দিরের কাছাকাছি স্থানান্তরিত হয়েছিল, যেটি ১০০ বছরেরও বেশি সময় ধরে ব্যবহার করা হচ্ছে। দক্ষিণ আফ্রিকার প্রথম দিকের মন্দিরগুলি সাধারণ ঐতিহ্যগত হিন্দু মন্দিরের নকশা এবং স্থাপত্যগুলি অনুসরণ করেছিল। পরবর্তীকালে নির্মিত মন্দিরগুলি আরও বড় এবং আরও বিস্তৃত ছিল।
কিছু দক্ষিণ আফ্রিকার স্থানীয় সরকার ১৯১০ দশকে হিন্দুদের দ্বারা মন্দির নির্মাণ এবং সম্পত্তির মালিকানা নিষিদ্ধ করেছিল। বর্তমানে আধুনিক দক্ষিণ আফ্রিকায় অনেক হিন্দু মন্দির রয়েছে এবং দীপাবলি জাঁকজমক ভাবে উদযাপিত হচ্ছে।
উল্লেখযোগ্য কিছু মন্দির হলো:
উৎসব
দক্ষিণ আফ্রিকান হিন্দুদের প্রধান উৎসব দীপাবলি। এটি প্রতি বছর সমুদ্র সৈকতে পাবলিক উৎসব অনুষ্ঠিত হয়। দক্ষিণ আফ্রিকার তামিল হিন্দুরা কাভাদি পালন করে, অন্যদিকে আন্তর্জাতিক কৃষ্ণ ভাবনামৃত সংঘের তত্ত্বাবধানে রথযাত্রা উৎসব ও ব্যাপক ভাবে জনপ্রিয়।
হাসামদিয়া গণহত্যা
হাসামদিয়া গণহত্যা হলো ১৯৭১ সালের ১৬ মে হাসামদিয়া ও আশেপাশের গ্রামে একজন মুসলিমসহ বাঙালি হিন্দুদের ওপর পাকিস্তানি সেনাবাহিনী কর্তৃক সংঘটিত গণহত্যা। গণহত্যায় ৩৩ জন মানুষ প্রাণ হারান। ২০১৩ সালের ২১ জানুয়ারি আন্তর্জাতিক অপরাধ ট্রাইবুনাল গণহত্যায় জড়িত থাকার অপরাধে আবুল কালাম আজাদকে মৃত্যুদণ্ডাদেশ প্রদান করে।
পেক্ষাপট
হাসামদিয়া ফরিদপুর জেলার বোয়ালমারী উপজেলার চতুল ইউনিয়নের অন্তর্ভুক্ত। বোয়ালমারী রেলওয়ে স্টেশন থেকে এটি ছয় কিলোমিটার পূর্বে অবস্থিত। ১৯৭১ সালে হাসামদিয়া ও এর আশেপাশের গ্রাম ময়েনদিয়া, রাজাপুর, শ্রীনগর, পোয়াইল ও রামনগরে হিন্দুদের বসতি ছিল।
হত্যাকাণ্ড
১৯৭১ সালের ১৬ মে যশোর সেনানিবাস থেকে মেজর নেওয়াজের নেতৃত্বে পাকিস্তান সেনাবাহিনী বোয়ালমারী রেলওয়ে স্টেশনে আসে। তারা মুজিব বাহিনীর নেতা ও মুক্তিযুদ্ধের স্থানীয় সংগঠক শাহ মোহাম্মদ আবু জাফরের বাড়িতে তল্লাশী চালায়। কিন্তু জাফরকে সেখানে খুঁজে পাওয়া যায়নি। জাফরকে ধরতে ব্যর্থ হয়ে আবুল কালাম আজাদের সহযোগিতায় সেনাবাহিনী হাসামদিয়া, রাজাপুর, রামনগর, পোয়াইল, শ্রীনগর ও ময়েনদিয়া গ্রামের ৩৩ জন ব্যক্তিকে আটক করে, যার মধ্যে ৩২ জন ছিলেন বাঙালি হিন্দু। ধৃতদের রামনগর গ্রামে নিয়ে গিয়ে হত্যা করা হয়। এছাড়া সেনাবাহিনী হাসামদিয়া বাজারে অগ্নিসংযোগ করে।
ফলাফল
বাংলাদেশের স্বাধীনতার পর গণহত্যার শিকার ব্যক্তিদের আত্মীয়দের ২,০০০ টাকা করে ক্ষতিপূরণ দেওয়া হয়। তবে রাষ্ট্রীয়ভাবে গণহত্যার শিকার ব্যক্তিদের স্বীকৃতি দেওয়া হয়নি। ২০১৩ সালে গণহত্যায় নিহতদের স্মরণে শাহ জাফর কলেজে একটি স্মৃতিফলক স্থাপন করে হয়।
এমবার্ক বুসুফা
মুবারক "এমবার্ক" বুসুফা (مُبارك بوصوفا, জন্ম: ১৫ আগস্ট ১৯৮৪) হলেন মরক্কোর একজন পেশাদার ফুটবলার, যিনি এমিরাতি ক্লাব আল জাজিরা এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ২০১০ সালে, বেলজীয় গোল্ডেন শ্যু জয়লাভ করেছেন।
আন্তর্জাতিক ক্যারিয়ার
বুসুফা ২০১২ আফ্রিকা কাপ অফ নেশন্স এবং ২০১৭ আফ্রিকা কাপ অফ নেশন্সে মরক্কোর প্রতিনধিত্ব করেছেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
দ্য সাউন্ড অব মিউজিক
দ্য সাউন্ড অব মিউজিক (The Sound of Music) একটি গীতনাট্য যার গানগুলো রচনা করেছেন অস্কার হ্যামারস্টাইন আর সুর করেছেন রিচার্ড রজার্স। এই গীতনাট্য নিয়ে বই লিখেছেন হাওয়ার্ড লিন্ডসে এবং রাসেল ক্রুসো। Maria von Trapp এর বিখ্যাত স্মৃতিকথা The Story of the Trapp Family Singers অবলম্বনে এই গীথনাট্য রচিত হয়েছে। এই গীতনাট্যের বেশ কিছু গানই পরবর্তীকালে আদর্শ সঙ্গীতের মর্যাদা পায় যার মধ্যে আছে "The Sound of Music", "Edelweiss", "My Favorite Things", "Climb Ev'ry Mountain" এবং "Do-Re-Mi"।